29. märtsil kell 19 saab muusikagurmaan Mustpeade majas kuulda järjekordset kontserti sarjast Salong, seekord ollakse 1940ndate New Yorgis. Kõlavad Charlie Parkeri, Dizzy Gillespie, Zoot Simsi, Louis Armstrongi ja Ella Fitzgeraldi teemad – parimad, mida toona New Yorgi džässiklubides mängiti. Laulab Sofia Rubina (pildil), keda saadavad Villu Veski tenor- ja sopransaksofonil, Taavo Remmel kontrabassil, Raun Juurikas klaveril ja Tanel Ruben trummidel. Stiili on paika sättinud Liivika Põvvat-Straus. Valgesse saali kujundatud salongis on publikule kaetud laudadel soolased ja magusad suupisted ning joogid.